CELEX: 32011D0793
Language: hu
Date: 2011-10-19 00:00:00
Title: 2011/793/EU: A Bizottság végrehajtási határozata ( 2011. október 19. ) a mezőgazdasági termékek kereskedelméről szóló, az Európai Közösség és a Svájci Államszövetség között létrejött megállapodás által létrehozott mezőgazdasági vegyes bizottságban a megállapodás 9. mellékletének módosítása tárgyában az Európai Unió által képviselendő álláspontról

3.12.2011   
            
            
               HU
            
            
               Az Európai Unió Hivatalos Lapja
            
            
               L 320/33
            
         A BIZOTTSÁG VÉGREHAJTÁSI HATÁROZATA
   (2011. október 19.)
   a mezőgazdasági termékek kereskedelméről szóló, az Európai Közösség és a Svájci Államszövetség között létrejött megállapodás által létrehozott mezőgazdasági vegyes bizottságban a megállapodás 9. mellékletének módosítása tárgyában az Európai Unió által képviselendő álláspontról
   (2011/793/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a Svájci Államszövetséggel létrejött hét megállapodás megkötéséről szóló, 2002. április 4-i 2002/309/EK, Euratom tanácsi és – a tudományos és műszaki együttműködésről szóló megállapodás tekintetében – bizottsági határozatra (1) és különösen annak 5. cikke (2) bekezdése második albekezdésének hatodik francia bekezdésére,
   mivel:
   
               (1)
            
            
               A mezőgazdasági termékek kereskedelméről szóló, az Európai Közösség és a Svájci Államszövetség között létrejött megállapodás (2) (a továbbiakban: megállapodás) 2002. június 1-jén lépett hatályba.
            
         
               (2)
            
            
               A megállapodás 6. cikke a megállapodás igazgatásának és megfelelő működésének biztosítása érdekében mezőgazdasági vegyes bizottságot (a továbbiakban: bizottság) hoz létre.
            
         
               (3)
            
            
               A bizottság a megállapodás 6. cikke (4) és (7) bekezdésének megfelelően 2003. október 21-én létrehozta saját eljárási szabályzatát (3) és felállította a megállapodás mellékleteinek igazgatásához szükséges munkacsoportokat (4).
            
         
               (4)
            
            
               A biotermékekkel foglalkozó kétoldalú munkacsoport ülésén – a megállapodás 9. mellékletének módosítására irányuló ajánlások megfogalmazása céljából – sor került különösen a melléklet alkalmazási körének, a felek által alkalmazott importszabályozásnak és a köztük zajló információcserének a felülvizsgálatára.
            
         
               (5)
            
            
               A megállapodás 11. cikke értelmében a bizottság határozhat a megállapodás mellékleteinek módosításáról.
            
         
               (6)
            
            
               A mezőgazdasági vegyes bizottságban jelen lévő európai uniós küldöttség vezetője az Európai Unió nevében egyetértését fejezi ki a vegyes bizottsági határozat tervezetének végleges változatát illetően.
            
         
               (7)
            
            
               Az e határozatban előírt intézkedések összhangban vannak a 834/2007/EK tanácsi rendelet (5) 37. cikkével létrehozott bizottság véleményével,
            
         ELFOGADTA EZT A HATÁROZATOT:
   1. cikk
   Az Európai Uniónak a mezőgazdasági termékek kereskedelméről szóló, az Európai Közösség és a Svájci Államszövetség között létrejött megállapodás 6. cikke szerint létrehozott mezőgazdasági vegyes bizottságban képviselendő álláspontja a mezőgazdasági vegyes bizottság határozattervezetén alapul, amelyet csatoltak e határozathoz.
   2. cikk
   A mezőgazdasági vegyes bizottság határozatát annak elfogadását követően közzé kell tenni az Európai Unió Hivatalos Lapjában.
   
      Kelt Brüsszelben, 2011. október 19-én.
      
         
            a Bizottság részéről
         
         Dacian CIOLOȘ
         
            a Bizottság tagja
         
      
   
   
      (1)  HL L 114., 2002.4.30., 1. o.
   
      (2)  HL L 114., 2002.4.30., 132. o.
   
      (3)  A Tanács 2003. július 21-i közös álláspontja; a vegyes bizottság 2003. október 21-i 1/2003 határozata eljárási szabályzatának elfogadásáról (HL L 303., 2003.11.21., 24. o.).
   
      (4)  A Tanács 2003. július 21-i közös álláspontja; a vegyes bizottság 2003. október 21-i 2/2003 határozata a munkacsoportok felállításáról és e csoportok feladatainak meghatározásáról (HL L 303., 2003.11.21., 27. o.).
   
      (5)  HL L 189., 2007.7.20., 1. o.
   
      MELLÉKLET
      
         TERVEZET
         A MEZŐGAZDASÁGI VEGYES BIZOTTSÁG 2/2011 HATÁROZATA
         (2011. november 25.)
         a mezőgazdasági termékek kereskedelméről szóló, az Európai Közösség és a Svájci Államszövetség között létrejött megállapodás 9. mellékletének módosításáról
         A MEZŐGAZDASÁGI VEGYES BIZOTTSÁG,
         tekintettel a mezőgazdasági termékek kereskedelméről szóló, az Európai Közösség és a Svájci Államszövetség között létrejött megállapodásra és különösen annak 11. cikkére,
         mivel:
         
                     (1)
                  
                  
                     A mezőgazdasági termékek kereskedelméről szóló, az Európai Közösség és a Svájci Államszövetség között létrejött megállapodás (a továbbiakban: megállapodás) 2002. június 1-jén lépett hatályba.
                  
               
                     (2)
                  
                  
                     A megállapodás 9. mellékletének célja az Európai Unióból és a Svájcból származó biotermékekkel folytatott kétoldalú kereskedelem megkönnyítése és támogatása.
                  
               
                     (3)
                  
                  
                     A megállapodás 9. mellékletének 8. cikke értelmében a biotermékekkel foglalkozó munkacsoport megvizsgál a 9. melléklettel és annak alkalmazásával kapcsolatban felmerülő minden kérdést, és ajánlásokat tesz a bizottságnak. A munkacsoport ülésén sor került különösen a megállapodás alkalmazási körének, a megállapodásban részes két szerződő fél által alkalmazott importszabályozásnak és a köztük zajló információcserének a felülvizsgálatára. A munkacsoport arra a következtetésre jutott, hogy a 9. melléklet cikkeinek vonatkozó rendelkezéseit hozzá kell igazítani a biogazdálkodásnak és a biotermékek piacának az alakulásához,
                  
               A KÖVETKEZŐKÉPPEN HATÁROZOTT:
         1. cikk
         A mezőgazdasági termékek kereskedelméről szóló, az Európai Közösség és a Svájci Államszövetség között létrejött megállapodás 9. melléklete a következőképpen módosul:
         
                     1.
                  
                  
                     a 2. cikk a következőképpen módosul:
                     
                                 a)
                              
                              
                                 az (1) bekezdésben a „növényi” szó helyébe a „mezőgazdasági” szó lép;
                              
                           
                                 b)
                              
                              
                                 a (2) bekezdést el kell hagyni.
                              
                           
               
                     2.
                  
                  
                     A 6. cikk helyébe a következő szöveg lép:
                     „6. cikk
                     Harmadik országok és harmadik országbeli ellenőrző szervezetek
                     (1)   A Felek minden eszközzel annak biztosítására törekednek, hogy a harmadik országokból származó, biogazdálkodással előállított termékekre vonatkozó importszabályozásaik egyenértékűek legyenek.
                     (2)   Az egyenértékűség gyakorlati biztosítása céljából a Felek a harmadik országok és a harmadik országbeli ellenőrző szervezetek elismerése tekintetében – tapasztalataik hasznosítása érdekében – együttműködést kezdeményeznek, és konzultálnak egymással, mielőtt bármilyen harmadik országot vagy harmadik országbeli ellenőrző szervezetet elismernének és felvennének a törvényi és rendeleti rendelkezéseikben erre a célra létrehozott listára.”
                  
               
                     3.
                  
                  
                     A 7. cikk helyébe a következő szöveg lép:
                     „7. cikk
                     Információcsere
                     (1)   A megállapodás 8. cikke alapján a Felek és a tagállamok átadják egymásnak különösen az alábbi információkat és dokumentumokat:
                     
                                 —
                              
                              
                                 illetékes hatóságaik és felügyeleti szerveik, valamint azok kódszámainak listája, valamint az illetékes hatóságok által végzett ellenőrzésekről szóló jelentések,
                              
                           
                                 —
                              
                              
                                 a harmadik országokból származó, biogazdálkodással előállított termékek importját engedélyező közigazgatási határozatok jegyzéke,
                              
                           
                                 —
                              
                              
                                 olyan szabálytalanság vagy a 1. függelékben felsorolt törvényi és rendeleti rendelkezések olyan megsértése, amely befolyásolja egy termék ökológiai minősítését. Az információátadás szintje a függelék alapján megállapított szabálytalanság vagy jogsértés súlyosságától és komolyságától függ.
                              
                           (2)   A Felek gondoskodnak az (1) bekezdés harmadik francia bekezdése szerinti információk bizalmas kezeléséről.”
                  
               
                     4.
                  
                  
                     Az 1. függelék és a 2. függelék helyébe az e határozat mellékletében szereplő 1. függelék, illetve 2. függelék lép.
                  
               2. cikk
         Ez a határozat 2011. december 1-jén lép hatályba.
         
            Kelt Brüsszelben, 2011. november 25-én.
            
               
                  a mezőgazdasági vegyes bizottság részéről
               
               
                  az EU-delegáció vezetője
               
               Nicolas VERLET
               
                  a svájci küldöttség elnöke és vezetője
               
               Jacques CHAVAZ
               
                  a bizottság titkára
               
               Michaël WÜRZNER
            
         
      
      
         MELLÉKLET
         
            
               „1. függelék
               
                  A biogazdálkodással előállított mezőgazdasági termékeket és élelmiszereket érintő, a 3. cikkben említett jogi aktusok jegyzéke
               
               Az Európai Unióban alkalmazandó rendeleti rendelkezések
               
                           —
                        
                        
                           A Tanács 834/2007/EK rendelete (2007. június 28.) az ökológiai termelésről és az ökológiai termékek címkézéséről és a 2092/91/EGK rendelet hatályon kívül helyezéséről (HL L 189., 2007.7.20., 1. o.), legutóbb a 2008. szeptember 29-i 967/2008/EK tanácsi rendelettel (HL L 264., 2008.10.3., 1. o.) módosítva
                        
                     
                           —
                        
                        
                           A Bizottság 889/2008/EK rendelete (2008. szeptember 5.) az ökológiai termelés, a címkézés és az ellenőrzés tekintetében az ökológiai termelésről és az ökológiai termékek címkézéséről szóló 834/2007/EK rendelet részletes végrehajtási szabályainak megállapításáról (HL L 250., 2008.9.18., 1. o.), legutóbb a 2011. május 2-i 426/2011/EK bizottsági rendelettel (HL L 113., 2011.5.13., 1. o.) módosítva
                        
                     
                           —
                        
                        
                           A Bizottság 1235/2008/EK rendelete (2008. december 8.) a 834/2007/EK tanácsi rendeletben az ökológiai termékek harmadik országból származó behozatalára előírt szabályozás végrehajtására vonatkozó részletes szabályok meghatározásáról (HL L 334., 2008.12.12., 25. o.), legutóbb a 2011. június 20-i 590/2011/EK bizottsági rendelettel (HL L 161., 2011.6.21., 9. o.) módosítva
                        
                     A Svájci Államszövetségben alkalmazandó rendelkezések
               
                           —
                        
                        
                           A biogazdálkodásról, valamint a biotermékek és -élelmiszerek megnevezéséről szóló, legutóbb 2010. október 27-én módosított (RO 2010 5859) 1997. szeptember 22-i rendelet (ordonnance) (biogazdálkodási rendelet)
                        
                     
                           —
                        
                        
                           A biogazdálkodásról szóló, legutóbb 2011. május 25-én módosított (RO 2011 2369) 1997. szeptember 22-i szövetségi gazdasági minisztériumi rendelet
                        
                     Az egyenértékűségi rendszerből kizárt termékek
               
                           —
                        
                        
                           A biogazdálkodásra való átállás rendszerének keretében előállított összetevőkből készült svájci termékek
                        
                     
                           —
                        
                        
                           A svájci kecskehústermelésből származó termékek, ha alkalmazták az állatokra a biogazdálkodásról, valamint a biotermékek és -élelmiszerek megnevezéséről szóló rendelet (ordonnance) (1) 39d. cikke szerinti eltérést.
                        
                     
         
         
            
               „2. függelék
               Végrehajtási szabályok
               Az importáló fél jogi szabályozása szerinti, a biotakarmányra vonatkozó hatályos címkézési szabályok a másik fél importjaira is alkalmazandók.”
            
         
      
      
         (1)  (RS 910.18)”